1979–80-ban kétszer játszott az olasz U21-es válogatottban és két gólt ért el. 1980-ban háromszoros olimpiai válogatott volt és háromszor talált az ellenfél kapujába. 1980 és 1988 között 61 alkalommal szerepelt az olasz válogatottban és 25 gólt szerzett. Tagja volt az 1980-as Európa-bajnoki negyedik helyezett csapatnak. 1982-ben Spanyolországban világbajnok lett az olasz válogatottal. Az 1986-os mexikói világbajnokságon a nyolcaddöntőben búcsúzott a csapattal a francia válogatottól elszenvedett 2–0-s vereség után. 1988-ban az NSZK-beli Európa-bajnokságon bronzérmet nyert az olasz válogatottal.